पति के पास 10 दिन रहने के बाद ही बुआ मायके चली आई थीं। वहां रहती भीं तो किसके सहारे, जब पति ही किसी और का हो चुका था। बहन सौतन बन चुकी थी। मायके आने के बाद बुआ को पता चला कि वह गर्भवती हैं। जब गुड़िया के आने का पता चला तो बुआ ने विजय को फोन कर इसकी सूचना भी दी। लेकिन उन्होने साफ-साफ कह दिया कि बुआ और उनके होने वाले बच्चे से उनका कोई संबंध नहीं है। उसके बाद एक बार भी बुआ ने पलटकर पीछे नहीं देखा था। विजय और निर्मला दीदी से अपने सारे संबंध तोड़ लिए थे उन्होंने। नए सिरे से अपने गर्भ में पल रहे बच्चे के साथ जिंदगी की शुरुआत की थी उन्होंने।